**Ministru kabineta noteikumu projekta „Par Tehnisko risinājumu attiecībā uz dalībnieku militāro transporta gaisa kuģu diplomātiskajām atļaujām attiecīgajās nacionālajās gaisa telpās un teritorijās” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta iekārtas likuma 31. panta pirmās daļas 2. punkts. |
|  2. | Pašreizējā situācija un problēmas  | Šobrīd nepastāv vienotas saskaņotas procedūras ES, lai regulētu militāro transporta gaisa kuģu diplomātisko atļauju izsniegšanu, ja tie pārlido attiecīgās valsts gaisa telpu vai teritoriju vai nosēžas tajā. Eiropas aizsardzības aģentūra (EDA) programmas „Eiropas kopējās debesis” ietvaros ir nākusi klajā ar iniciatīvu unificēt diplomātisko atļauju izsniegšanas sistēmu dalībvalstu militārās aviācijas transporta gaisa kuģiem, lai novērstu ES gaisa telpas sadrumstalotību.EDA ir izstrādājusi „Tehnisko risinājumu attiecībā uz dalībnieku militāro transporta gaisa kuģu diplomātiskajām atļaujām attiecīgajās nacionālajās gaisa telpās un teritorijās” (turpmāk – tehniskais risinājums). Pašreiz tam pievienojušās ir 13 ES dalībvalstis.Tehniskais risinājums nosaka, ka tā dalībnieki izmantos vienotu formātu (ES diplomātiskās atļaujas modeli) un izvēlēsies: 1. izsniegt ikgadējo diplomātisko atļauju un piemērot procedūras, lai regulētu militāro gaisa kuģu diplomātisko atļauju izsniegšanu, ja tie pārlido attiecīgās valsts gaisa telpu vai teritoriju vai nosēžas tajā, vai 2. piemērot tikai saskaņotās procedūras, lai regulētu militāro gaisa kuģu diplomātisko atļauju izsniegšanu, ja tie pārlido attiecīgās valsts gaisa telpu vai teritoriju vai nosēžas tajā.Latvijas Republikas (turpmāk – Latvija) nacionālajos normatīvajos aktos (MK 2010.gada 21.septembra noteikumi Nr.877) jau šobrīd ir paredzēta iespēja Ziemeļatlantijas līguma organizācijas (NATO) un tās dalībvalstu un ES dalībvalstu gaisa kuģiem saņemt gada daudzkārtējās lidojuma atļaujas šādiem mērķiem: valsts augstāko (pirmo) amatpersonu un valsts oficiālo delegāciju pārvadāšanai, militāro kravu (izņemot bīstamās kravas) un personāla pārvadāšanai, meklēšanas un glābšanas darbu veikšanai, diplomātisko kravu (izņemot bīstamās kravas) pārvadāšanai, medicīniskai evakuācijai un cietušo transportēšanai, humānās palīdzības sniegšanai un militārās aviācijas gaisa kuģu pārlidojumiem un pārlidojumiem ar nosēšanos Latvijas lidlaukos. Līdz ar to arī pašreizējais gada diplomātisko atļauju izsniegšanas process Latvijas nav pretrunā ar to, kāds noteikts tehniskajā risinājumā. Papildus, pievienojoties tehniskajam risinājumam, Latvija apņemsies ieviest un lietot vienoto ES diplomātisko atļauju veidlapu, publicēt informāciju par atļauju izsniegšanas kārtību EDA izveidotajā interneta reģistrācijas mehānismā. Šādā veidā Latvija sniegs savu ieguldījumu vienotas ES gaisa telpas veicināšanā. |
|  3. | Saistītie politikas ietekmes novērtējumi un pētījumi | Projekts šo jomu neskar. |
|  4. | Tiesiskā regulējuma mērķis un būtība | Tiesiskā regulējuma mērķis ir pievienoties EDA tehniskajam risinājumam attiecībā uz dalībnieku militāro transporta gaisa kuģu diplomātiskajām atļaujām attiecīgajās nacionālajās gaisa telpās un teritorijās. Pievienojoties minētajam tehniskajam risinājumam, Latvija:1. izmantos ES diplomātiskās atļaujas veidlapu (ES diplomātiskās atļaujas modelis);
2. izvēlēsies pirmo opciju - izsniegt ikgadējo diplomātisko atļauju kuģiem un piemērot saskaņošanas procedūras, lai regulētu militāro transporta gaisa kuģu diplomātisko atļauju izsniegšanu, ja tie pārlido attiecīgās valsts gaisa telpu vai teritoriju vai nosēžas tajā;
3. publicēs informāciju par atļauju izsniegšanas kārtību EDA izveidotajā interneta reģistrācijas mehānismā.
 |
|  5. | Projekta izstrādē iesaistītās institūcijas | Aizsardzības ministrija un Ārlietu ministrija. |
|  6. | Iemesli, kādēļ netika nodrošināta sabiedrības līdzdalība | Projekta joma skar tikai ar valsts drošību un aizsardzību saistītās iestādes, līdz ar to sabiedrības pārstāvji netika iesaistīti projekta izstrādē. |
|  7. | Cita informācija | Projekts netieši un attāli saistīts ar Eiropas Parlamenta un Padomes 2004.gada 10.marta Regulu (EK) Nr.549/2004, ar ko nosaka pamatu Eiropas vienotās gaisa telpas izveidošanai.  |

*Anotācijas II, III sadaļa – projekts šīs jomas neskar*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešami grozījumi Ministru kabineta 2010.gada 21.septembra noteikumos Nr.877 (MK noteikumi Nr.877). Grozījumu būtība:1) kā pielikums MK noteikumiem Nr.877 jāpievieno ES diplomātiskās atļaujas veidlapa (ES diplomātiskās atļaujas modelis – tehniskā risinājuma A pielikums);2) MK noteikumu Nr.877 8.punkts paredz atsevišķas (vienreizējas) pārlidojumu atļaujas izsniegšanu jebkuram gaisa kuģim, kas pārvadā bīstamo kravu. Taču tehniskā risinājuma 6.3.3. punkts paredz, ka militāro transporta gaisa kuģu pārlidojumi vai nosēšanās ar "IATA/ICAO atbilstošu bīstamo kravu" var tikt veikti ar piešķirto gada atļauju. Līdz ar to atbilstoši būtu jākonkretizē un jāprecizē „bīstamās kravas” termins MK noteikumos Nr.877. Par grozījumu izstrādāšanu atbildīga ir Ārlietu ministrija sadarbībā ar Aizsardzības ministriju. Minētie grozījumi jāizstrādā līdz 2014.gada 1. jūlijam. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Projekts šo jomu neskar. |
| 2. | Citas starptautiskās saistības |  |
| 3. | Cita informācija | Nav. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts - jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
| Projekts šo jomu neskar. |

|  |
| --- |
| **2. tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei** |
| Tehniskais risinājums attiecībā uz dalībnieku militāro gaisa kuģu diplomātiskajām atļaujām attiecīgajās nacionālajās gaisa telpās un teritorijās (turpmāk – Tehniskais risinājums) | Projekts šo jomu neskar. |
| A | B | C |
| Latvijas apņemas izmantot vienotu formātu (Eiropas Savienības Diplomātiskās atļaujas modeli) un izsniegt ikgadējo diplomātisko atļauju un piemērot saskaņotās procedūras, lai regulētu diplomātisko atļauju izsniegšanu militārā transporta gaisa kuģiem, ja tie pārlido Latvijas gaisa telpu vai teritoriju vai veic nosēšanos tajā. | Tehniskā risinājuma 4.1. apakšpunkts, A pielikums | Saistības tiks izpildītas pilnībā |
| Latvija apņemas paziņot par militāro transporta gaisa kuģu lidojumiem Tehniskā risinājumā noteiktajos termiņos  | Tehniskā risinājuma 6.3. un 6.4. apakšpunkts | Saistības tiks izpildītas pilnībā |
| Latvija apņemas lietot interneta reģistrācijas mehānismu, ievietot un noteiktā laikā tajā atjaunināt informāciju | Tehniskā risinājuma 7. daļa, B, C, E pielikumi | Saistības tiks izpildītas pilnībā |
| Vai starptautiskajādokumentā paredzētāssaistības nav pretrunā ar jauesošajām LatvijasRepublikas starptautiskajāmsaistībām | Projekts šo jomu neskar. |
| Cita informācija | Nav. |

*Anotācijas VI un VII sadaļa* *– projekts šīs jomas neskar.*

Aizsardzības ministrs A.Pabriks

Vīza: valsts sekretārs J. Sārts

09.12.2013 14:21

925

Vineta Mileiko

tālr.: 67335291, fakss: 67335250

e-pasta adrese: Vineta.Mileiko@mod.gov.lv